b'\n_START_ARTICLE_\nBleiweisova cesta, Ljubljana\n_START_SECTION_\nNekdanja cesta\n_START_PARAGRAPH_\nPred ustanovitvijo nove ceste leta 2009 je Ljubljana \xc5\xbee imela Bleiweisevo cesto. Prva Okro\xc5\xbena Bleiweisova cesta je potekala ob Narodnem domu Ljubljana, in sicer je bila tako poimenovana leta 1897. Leta 1923 je bil del ceste (med Gosposvetsko in Dunajsko cesto) preimenovan v Mahni\xc4\x8devo cesto (dana\xc5\xa1nja Pre\xc5\xa1ernova cesta). Leta 1941 so preimenovali Bleiweisovo v Cesto Viktorja Emanuela III, hkrati pa so preimenovali dotedanjo Tyr\xc5\xa1evo cesto v Bleiweisovo cesto. Naslednje leto so del Ceste Viktorja Emanuela III. (od \xc5\xbeelezni\xc5\xa1kega prehoda do mestne meje) preimenovali Ciril-Metodovo cesto. Leta 1943 so novo Bleiweisovo cesto preimenovali nazaj v Tyr\xc5\xa1evo cesto in Cesto Viktorja Emanuela III. nazaj v Bleiweisovo cesto. Leta 1949 so Bleiweisevo cesto preimenovali v Pre\xc5\xa1ernovo cesto.\n_START_SECTION_\nTrenutna cesta\n_START_PARAGRAPH_\n1978. leta so pri\xc4\x8deli z gradnjo nove \xc5\xa1tiripasovne ceste, ki bi razbremenila dana\xc5\xa1njo Pre\xc5\xa1ernovo cesto. Zaradi tega so prestavili traso \xc5\xbeelezni\xc5\xa1ke proge Ljubljana - Koper in prekinili ljubljansko promenado (pri Moderni galeriji je bil zgrajen podhod). Novozgrajeno cesto so poimenovali Cesta VII. korpusa._NEWLINE_Bleiweisova cesta je bila uradno poimenovana 13. junija 2009, ko so preimenovali del Tivolske ceste.\n_START_SECTION_\nUrbanizem\n_START_PARAGRAPH_\nCesta poteka od kri\xc5\xbei\xc5\xa1\xc4\x8da z A\xc5\xa1ker\xc4\x8devo in Tr\xc5\xbea\xc5\xa1ko cesto do kri\xc5\xbei\xc5\xa1\xc4\x8da s Celov\xc5\xa1ko in Gosposvetsko cesto.\n_START_SECTION_\nJavni potni\xc5\xa1ki promet\n_START_PARAGRAPH_\nPo cesti potekajo trase integriranih linij (51 in 56). Na njej se ob stavbi Moderne galerije in blizu podhoda v park Tivoli nahaja postajali\xc5\xa1\xc4\x8de medkrajevnih avtobusnih linij.'